[{"text_idx": "#000000", "text": "Gall ymwelwyr a\u0302'r ynys weld olion gwasgarog yr abaty Awstinaidd o'r drydedd ganrif ar ddeg a godwyd ar sylfeini'r hen sefydliad Celtaidd o'r chweched ganrif. Mae'r tw\u0302r di-do wedi'i addasu ar gyfer grwpiau bach sydd eisiau addoli'n anffurfiol yn yr awyr agored."}, {"text_idx": "#000001", "text": "Mae un o'r croesau Celtaidd gerllaw yn coffa\u0301u'r gorffennol crefyddol a'r ugain mil o seintiau sydd, yn o\u0302l y so\u0302n, wedi'u claddu yma."}, {"text_idx": "#000002", "text": "Codwyd capel ar yr ynys yn 1875 ac mae'r adeilad yn agored i bobl ei ddefnyddio ar gyfer addoli a myfyrdod."}, {"text_idx": "#000003", "text": "Caiff llawer o ymwelwyr brofiadau ysbrydol a heddychlon ar yr ynys, yn bell o brysurdeb a sw\u0302n y tir mawr, boed yma ar bererindod neu'n ymweld am resymau hollol wahanol."}, {"text_idx": "#000004", "text": "Ysgrifennodd R.S. Thomas yn ei gerdd \u2018\u2018Pilgrimages\u2019 bod Enlli \u2018an island there is no going / to but in a small boat the way / the saints went\u2019."}, {"text_idx": "#000005", "text": "Mae teithwyr i Enlli yn dilyn llwybrau saint dirifedi sy wedi teithio i\u2019r ynys dros y canrifoedd. Mae wedi bod yn lle o bererindod ers y canoloesoedd ac fe ddeil i ddenu pererinion o dros y byd i gyd."}, {"text_idx": "#000006", "text": "Enlli yw terfyn Taith Pererin Gogledd Cymru ac yn gam arwyddocaol ymlaen i lawer ar eu taith ysbrydol (fel unigolion). I\u2019r rheiny sy\u2019n ymweld am y dydd yn unig, mae llwybr byr i\u2019r pererin a gellir ei ddilyn fel modd o archwilio\u2019r ynys gan gymryd ysbaid i fyfyrio ar safleoedd symbolaidd fel y goleudy, adfeilion yr abaty a\u2019r ffynnon sanctaidd. I\u2019r rheiny sydd am aros yn hirach, i oedi ar daith bywyd a dysgu \u2018dawns ddigymell gras\u2019, mae croeso i ymuno yn anffurfiol yng \u2018ngweddi\u0308au\u2019r pererin\u2019 a gynhelir yn y betws ar nosweithiau Iau a boreau Sul."}, {"text_idx": "#000007", "text": "Mae Ynys Enlli yn un o\u2019r \u2018mannau cyfrin\u2019 hynny ble mae\u2019n bosib iawn teimlo agosatrwydd tragwyddoldeb. Mae wedi dod yn lleoliad arbennig am adfywhad ysbrydol, wrth dreulio ychydig ddyddiau o fyfyrdod personol neu trwy gymryd rhan mewn encil ffurfiol."}, {"text_idx": "#000009", "text": "Mae Enlli yn fan lle gellir synhwyro, i fenthyca geiriau T.S. Eliot\u2019 \u2018prayer has been valid\u2019 ac fe barheir i gynnal gwasnaethau rheolaidd byr yn y capel a\u2019r betws, yn ogystal a chynnig cyfleoedd niferus am weddio preifat ymysg natur hardd yr ynys. Wrth encilio o bwysau a dwndwr y byd daw\u2019r ymwelydd i ymdeimlo\u2019r rhyddid i weddio, darllen, myfyrio, trafod, cerdded, ysgrifennu, darlunio, canu, archwilio, mewn geiriau eraill, gwneud beth sy\u2019n ofynol i adfywhau\u2019r ysbryd. Dyma rai adnoddau y gellir eu defnyddio fel ysbrydoliaeth i\u2019r rheiny sydd am geisio adnewyddiad ar Enlli."}, {"text_idx": "#000010", "text": "Fel arfer yn ystod misoedd yr haf mae caplan ar yr ynys, fel rhan o\u2019r cynllun eciwmenaidd a gydlynir gan Bwyllgor Ysbrydolrwydd Ynys Enlli. Y caplan fydd yn trefnu a hysbysebu\u2019r gwasanaethau a gynhelir yn y capel a\u2019r betws, hefyd bydd ar gael i sgwrsio\u2019n dawel gydag ymwelwyr dydd ag wythnos. Mae hyn yn wasanaeth gwirfoddol pwysig ac yn wobr amhrisiadwy i\u2019r sawl sy\u2019n ei gynnal. I unrhyw un sy\u2019n ystyried y swydd, os yw\u2019n briodol i chi ar o\u0302l darllen y swydd ddisgrifiad, llenwch a dychwelwch y ffurflen gais."}, {"text_idx": "#000011", "text": "Mae Ynys Enlli a thraddodiad hir a dwfn o hanes ysbrydol. Roedd mynachod yn byw a gweddi\u0308o ar yr ynys am dros fil o flynyddoedd, ac yn fwy diweddar bu\u2019r fangre hynod hon yn bwysig i lawer o bobl dwfn eu ffydd"}, {"text_idx": "#000012", "text": "Call us now to book"}, {"text_idx": "#000015", "text": "Llun tudalen flaen gan Steve Porter"}]